recursal/SuperWikiNEXT-32B huggingface dataset:
O **Dereito Internacional Privado** é aquela rama do Dereito que ten como finalidade dirimir conflitos de xurisdición internacionais; conflitos lei aplicable e os conflitos de execución e determina-la condición xurídica dos estranxeiros.

Esta rama do Dereito analiza casos privados que teñan algún tipo de conexión con dous ou máis Estados, co fin de determinar cal é o que pode coñecer sobre o tema.

Nalgúns países esta rama do dereito coñécese como **Dereito Civil Internacional**.

Cabe recalcar que o Dereito internacional privado *non* soluciona os conflitos, simplemente determina a norma ou lei de que país se debe utilizar na solución de conflitos internacionais, así como o xuíz que resolverá esta controversia.

Características do Dereito Internacional Privado
------------------------------------------------

* *É un Dereito nacional*: Cada país dicta as súas propias normas de dereito internacional privado, o cal pode levar a conflitos entre os países.
* *É un Dereito positivo*: As súas normas atópanse en diversos textos legais, preferentemente nos Códigos Civís. Así a todo, a máis importante das fontes son os tratados en que os países, a través de convencións, determinan a forma de resolve-los conflitos de leis.

|  |  |
| --- | --- |
| Control de autoridades | 
* Wd: Q1733207
* BNCF: 17091
* GND: 4027446-9
* JSTOR: conflicts-of-laws
* LCCN: sh85030965
* MAG: 62100270
* NDL: 00566436
* NKC: ph115285
* PSH: 9189

 |
**Demotix** foi un portal de xornalismo cidadán e unha axencia de fotografía. Outros portais de xornalismo cidadán son por exemplo Wikinews, I-report da CNN e, entre outros, Merinews. O obxectivo era permitir a xornalistas independentes e afeccionados compartir as súas noticias baseadas en fotoxornalismo, sendo por iso un sistema de contidos xerados polos usuarios. Os dereitos de autor deses contidos fotográficos podían ser vendidos aos demais medios de comunicación. O sitio web foi lanzado en xaneiro de 2009 polo CEO Turi Munthe e o COO Jonathan Tepper e estaba baseado en Londres, Reino Unido. O obxectivo do Demotix era "axudar o xornalismo", conectando xornalistas independentes cos medios de comunicación tradicionais.

Demotix foi mercada por Corbis Corporation en novembro de 2012.

O 22 de xaneiro de 2016, tódalas páxinas do sitio web de Demotix foron redirixidas á páxina principal de Corbis Images, onde aparecía un anuncio e algúns FAQs sobre a venda de Corbis Images a Visual China Group. Simultaneamente Visual China Group/Getty anunciaron nos seus sitios web a adquisición de Corbis Images por VCG e o acordo de licenza con Getty.

Notas
-----

1. 1 2  "Demotix - About Us". Arquivado dende o orixinal o 03 de agosto de 2009. Consultado o 27 de agosto de 2009.
2. ↑  "Merinews". Arquivado dende o orixinal o 26 de outubro de 2018. Consultado o 25 de outubro de 2018.
3. ↑  Online Journalism Blog - The Future of Online Journalism
4. ↑

Véxase tamén
------------

### Ligazóns externas

* Demotix.com - sitio oficial
* Demotix no Twitter
* Reuters - Demotix shoots to be Street-Wire
* The Huffington Post - Media Ownership for All: Citizen Journalism Grows Up
* Open Democracy: Street journalists versus 'ailing journalists'?
Espermateca da tarántula *Acanthoscurria geniculata*
A **espermateca** é un órgano do aparato reprodutor das femias de certos insectos, moluscos e algúns outros invertebrados, no que estas almacenan o esperma dos machos tras a cópula.

Etimoloxía
----------

O termo está formado polos elementos *esperma*- e -*teca*, ambos os dous derivados das voces do grego antigo σπέρμα, σπέρματος *spérma, spérmatos* "semite", "seme", e θήκη thḗkē "caixa", "depósito".

Este neoloxismo emprgouse por primeira vez na linguaxe científica en 1826 no inglés.

Función
-------

O propósito da espermateca é o de recibir e almacenar a esperma do macho e, xelamente, é alí onde ten lugar a fecundación, é dicir, a unión do gameto feminino con masculino, cando o óvulo está maduro.

A espermateca está recuberta de epitelio e ten forma variábel; algunhas son tubos finos e enroscados, outras son evaxinacións do aparato reprodutor.

Algunhas especies teñen máis de unha espermateca.

Cómpre non confundir este termo con espermatóforo, estrutura que contén espermatozoides, que é precisamente a que os machos introducen na espermateca das feminias durante a cópula.

Notas
-----

1. 1 2  David M. Sever, Cynthia K. Tait, Lowell V. Diller & Laura Burkholder (2004): "Ultrastructure of the Annual Cycle of Female Sperm Storage in Spermathecae of the Torrent Salamander *Rhyacotriton variegatus* (Amphibia: Rhyacotritonidae)". *Journal of Morphology* **261**: 1–17.
2. 1 2 3  espermateca en dicciomed. diccionario médico-biológico, histórico y etimológico.
3. 1 2  Jan A. Pechenik (2014): *Biology of the Invertebrates*. 7ª edición New York: McGraw Hill Education. ISBN 978-0-0735-2418-4.
4. ↑  espermatóforo en dicciomed. Diccionario médico-biológico, histórico y etimológico].
5. ↑  "Espermatóforos" en Curso de Taxonomía de Oligoquetos.

Véxase tamén
------------

### Outros artigos

* Reprodución sexual
* Artrópodos: Reprodución e desenvolvemento

  


|  |  |
| --- | --- |
| Control de autoridades | 
* Wd: Q2135237
* EBID: ID
* GEC: 0105600
* JSTOR: spermatheca
* MAG: 141882274

 |
Para outras páxinas con títulos homónimos véxase: Dólar.

| Dólar tuvalés |
| --- |
| **Tuvaluan dollar  en inglés** |
| Código: | AUD ou TVD (non oficial) |
| Ámbito: |  Tuvalu (xunto co dólar australiano) |
| Símbolo: | $, T$ ou TV$ |
| Fracción: | 100 *cents* (¢) |
| Moedas: | 5, 10, 20 e 50 cents1 dólar |
| Billetes: | circulan billetes de dólar australiano |
| Emisor: | Banco de Reserva de Australia |
| Taxa de troco:12-08-2011 | 1 EUR = 1,3761 TVD1 USD = 0,9658 TVD |
| *ou TVD (non oficial)&submit=Convertir Troco actual* |

O **dólar tuvalés** (en inglés *Tuvaluan dollar* ou simplemente *dollar*) é a moeda oficial de Tuvalu dende 1976. A pesar de todo, o dólar de tuvalés non é legalmente unha unidade monetaria independente, senón que se trata dunha emisión especial de moedas do dólar australiano coa efixie da raíña Isabel II no anverso, e motivos da fauna do arquipélago no reverso. Os billetes empregados en Tuvalu son os mesmos que os australianos, ademais as moedas australianas tamén circulan co mesmo valor que as de Tuvalu. O dólar tuvalés ten unha relación co dólar australiano similar á existente entre a coroa feroesa e a coroa dinamarquesa.

Como o dólar de Tuvalu non é unha moeda independente, non ten un código ISO específico e polo tanto comparte o código estándar internacional das moedas australianas, *AUD*. Normalmente abréviase como **$** ou **T$** para diferencialo do dólar estadounidense e doutros tipos de dólares.

A taxa de troco é a mesma que a do dólar australiano, a moeda de valor legal en Tuvalu.

Moedas
------

Reverso das moedas de 10, 20, 50 centavos e dun dólar de Tuvalu.
En 1976, as moedas foron introducidas en denominacións de 1, 2, 5, 10, 20 e 50 centavos e dun dólar. As moedas de 1 e 2 centavos foron acuñadas en bronce, as de 5, 10 e 20 centavos en cuproníquel e son do mesmo tamaño e composición que as moedas australianas deses valores. Non obstante, a moeda de 50 centavos, tamén de cuproníquel, é distinta á dodecagonal moeda de 50 centavos australiana e a moeda dun dólar tuvalé posúe nove lados e foi acuñada en cuproníquel. Como en Australia, as moedas de 1 e 2 centavos foron retiradas da circulación, mais as moedas de 2 dólares non se introduciron, como si se fixo en Australia.

Os reversos das distintas moedas teñen os seguintes motivos:

* 1 CENT: cuncha de lambis
* 2 CENTS: Dasyatidae
* 5 CENTS: tiburón tigre
* 10 CENTS: cangrexo
* 20 CENTS: exocoetidae
* 50 CENTS: polbo
* 1 DOLLAR: quelónidos

Véxase tamén
------------

### Outros artigos

* Dólar
* Dólar australiano
* Dólar de Kiribati

### Ligazóns externas

* Moedas de TuvaluArquivado 06 de setembro de 2011 en Wayback Machine. *(en inglés)*
Segundo o último censo de oficial de 2002, Eslovenia contaba con 1 964 036 habitantes, aínda que segundo estimación no ano 2009 esta cifra ascende até os 2 053 355.

Os principais grupos étnicos do país son: eslovenos (89%), croatas, serbios, bosníacos e outras nacionalidades da ex-Iugoslavia (5,9%), e as minorías húngara e italiana (0,5%). A esperanza de vida no ano 2000 era de 71,8 anos para os homes e 79,5 anos para as mulleres, porén, en 2004 aumentou a 72,1 anos para os homes e 79,8 para as mulleres.

Con 99,6 hab./km², Eslovenia está nos últimos postos entre os países europeos en densidade de poboación (comparar cos 320/km² dos Países Baixos ou os 195/km² de Italia). Aproximadamente o 50% da poboación total vive en áreas urbanas, mentres que o resto o fai en áreas rurais.

O idioma oficial é o esloveno, o cal é membro do grupo de linguas eslavas do sur. O húngaro e o italiano gozan de status de lingua oficial nas rexións etnicamente mesturadas ao longo das fronteiras italiana e húngara.
**Drew Christopher Brees**, nado o 15 de xaneiro de 1979 en Austin, Texas, é un xogador profesional estadounidense de fútbol americano que actualmente xoga para os New Orleans Saints da National Football League (NFL) na posición de quarterback. Despois dunha prolífica carreira na Universidade Purdue, onde foi un dos xogadores máis destacados da sus historia, estabelecendo múltiples récords da NCAA, foi seleccionado polos San Diego Chargers no primeiro posto da segunda rolda do Draft da NFL de 2001.

Brees comzou a súa carreira como profesional nos Chargers, gañándose rapidamente o posto de titular e conseguindo ser seleccionado para o Pro Bowl de 2004. En 2006, nove meses despois de sufrir unha grave lesión no seu ombreiro, asina cos New Orleans Saints como axente libre. Nada máis chegar ao equipo de Luisiana, converteurse nunha das pezas fundamentais da franquía, conseguindo nove nomeamentos para o Pro Bowl e liderando ao equipo á súa primeira Super Bowl, a in XLIV ante os Indianapolis Colts. Desde a súa irrupción nos Saints, liderou como quarterback a NFL en touchdowns, iardas de pase e partidos con máis de 300 iardas. De feito, conseguir pasar das 5.000 iardas nunha soa temporada en cinco ocasións, mentres que tan só outros catro quarterbacks que o conseguiron (Dan Marino, Tom Brady, Matthew Stafford e Peyton Manning) só o lograron unha vez. Entre outros recoñecimentos en 2006 recibiu o galardón Walter Payton pola súa labor caritativa e solidaria e foi nomeado deportista do ano por Sports Illustrated en 2010,

Notas
-----

1. ↑  "Week 1 Cradle Of Quarterbacks Feature: Drew Brees, 1997-2000". Purdue University Athletics. 30 de agosto de 2010. Arquivado dende o orixinal o 10 de decembro de 2016. Consultado o 18 de febreiro de 2017.
2. ↑  Murphy, Austin (2014). "Pain Staking". *Sports Illustrated* **121** (3): 34. Consultado o 25 de febreiro 2015.

Véxase tamén
------------

### Ligazóns externas

* Sitio web oficial da Fundación Drew Brees *(en inglés)*
* Perfil na web dos New Orleans Saints *(en inglés)*
* Perfil na web dos Purdue Boilermakers *(en inglés)*

|  |  |
| --- | --- |
| Control de autoridades | 
* Wd: Q38952
* WorldCat
* VIAF: 107931973
* BNB: ID
* EBID: ID
* FAST: 1912098
* GiantBomb: 3005-14056
* IMDb: nm2118348
* ISNI: 0000 0000 7745 1898
* LCCN: n2010013166
* Munzinger: 01000010160
* NNDB: 000085542
* TMDb: 1223101
* ESPN: 2580
* NFL: drew-brees
* ProFootballReference: BreeDr00
* SRCFB: drew-brees-1

 |
Esquema dun demultiplexor 1 a 2. Pode ser comparado a un conmutador controlado.
En electrónica dixital, un **demultiplexor** é un circuíto combinacional que ten unha entrada de información de datos *d* e *n* entradas de control que serven para seleccionar unha das 2n saídas, pola que ha de saír o dato que presente na entrada. Isto conséguese aplicandolles ás entradas de control a combinación binaria correspondente á saída que se desexa seleccionar. Por exemplo, de querermos que a información que temos na entrada *d*, saia pola saída *S4*, na entrada de control hase de pór, de acordo co peso desta, o valor *100*, que é o 4 en binario.

No campo das telecomunicacións o demultiplexor é un dispositivo que pode recibir a través dun medio de transmisión compartido un sinal complexo multiplexado e separar os distintos sinais integrantes deste encamiñándoos ás saídas correspondentes.

O sinal complexo pode ser tanto analóxico como dixital e estar multiplexado en calquera das distintas formas posíbeis para cada unha deles.

Diagrama lóxico dun demultiplexor 1 a 4.
O demultiplexor é un circuíto combinacional que aínda que a función básica é a que explicamos, pode utilizarse en moitos casos como decodificador e adopta calquera das funcións que un decodificador realiza.

Unha aplicación moi práctica dos demultiplexores utilizados como decodificadores, de o combinarmos cunha porta NON-E NAND, é a xeración de funcións lóxicas, de modo, que se nos dan a función lóxica F=S3(2,4,5,7), as saídas correspondentes aos uns lóxicos conectaríanse á porta NON-E. Neste caso a entrada de información pódese utilizar como **entrada inhibidora** de a mantermos a cero lóxico, e subíndoa a un, cando queremos inhibir a xeración da función.

Unha das funcións que realiza o decodificador hexadecimal como demultiplexor, é a función de conectar, a senllos contadores, C0 a C15, que reciben os impulsos dunha entrada común a todos. Cada un posúe unha entrada de inhibición que segundo o estado en que se atopa (0,1), permite ou non que se realice a contaxe dos impulsos. Cada entrada de inhibición conéctase a unha saída do demultiplexor.

Véxase tamén
------------

* Multiplexor
* Porta lóxica
* Decodificador

|  |  |
| --- | --- |
| Control de autoridades | 
* Wd: Q3044484
* PSH: 1921

 |
**Europe** é unha banda de heavy metal sueca procedente de Upplands Väsby e formada en 1979 co nome Force polo vocalista Joey Tempest, o guitarrista John Norum e o batería Tony Reno. Aínda que está amplamente relacionada co glam metal, o son da banda incorpora elementos do heavy metal e o hard rock. Dende a súa fundación, Europe publicou oito álbums de estudio, tres álbums ao vivo, tres recompilatorios e dezasete vídeos.

Europe fíxose internacionalmente coñecida a finais dos anos 80 co seu terceiro álbum, *The Final Countdown* (1986), convertido nun éxito comercial importante ao vender ao redor dos tres millóns de copias só nos Estados Unidos. Europe foi unha das bandas de rock máis exitosas dos anos 80, vendendo uns 20 millóns de discos en todo o mundo. O grupo tivo dous álbums *top 20* na lista *Billboard 200* (*The Final Countdown* e *Out of This World*), e dous sinxelos *top 10* na *Billboard Hot 100* ("The Final Countdown" e "Carrie").

Europe entrou en hiato en 1992, reuníndose para unha única actuación en Estocolmo o día de ano novo de 1999 e anunciando unha reunión oficial en 2003. Dende entón a banda editou tres álbums, *Start from the Dark* (2004), *Secret Society* (2006) e *Last Look at Eden* (2009).

Discografía
-----------

* *Europe* - 1983 (Hot Records)
* *Wings of Tomorrow* - 1984 (Hot Records)
* *The Final Countdown* - 1986 (Epic Records)
* *Out of This World* - 1988 (Epic Records)
* *Prisoners in Paradise* - 1991 (Epic Records)
* *Start from the Dark* - 2004 (Sanctuary Records)
* *Secret Society* - 2006 (Sanctuary Records)
* *Last Look at Eden* - 2009 (earMUSIC)

Véxase tamén
------------

### Ligazóns externas

* Páxina oficial *(en inglés)*

* Portal:Suecia

|  |  |
| --- | --- |
| Control de autoridades | 
* Wd: Q185144
* WorldCat
* VIAF: 124144648501726049254
* AllMusic: mn0000170381
* BNF: 139033805
* Discogs: 251950
* Genius: Europe
* GND: 1217804-4
* IMDb: nm1654780
* ISNI: 0000 0001 1945 3761
* LCCN: n91120489
* MusicBrainz: ID
* NKC: ko2003186659
* Songkick: 337597
* TESF: europe

 |
A **demografía de Cangas** é similar á de Galiza, estando moi avellentada.

Poboación
---------

A poboación moza é reducida, aumentando a partir dos 15 anos ata acadar un número de poboación entre os 25 e 29 anos, a partir de aí empeza a decrecer progresivamente. A poboación anciá é maior en número de mulleres que de homes.

| Parroquias | Homes | Mulleres | Total |
| --- | --- | --- | --- |
| Aldán | 1.316 | 1.335 | 2.651 |
| Cangas | 3.231 | 3.349 | 6.580 |
| Coiro | 3.009 | 3.064 | 6.073 |
| Darbo | 3.304 | 3.338 | 6.642 |
| Hío | 1.465 | 1.446 | 2.911 |
| Total | 12.325 | 12532 | 24857 |

Tres parroquias aparecen moi igualadas (Cangas, Coiro e Darbo), cunha media de 6431 habitantes e as outras dúas mostran unha situación inferior, o redor de 2.781 habitantes. Cangas, en extensión territorial é máis pequena con só 0,87 km² pero ten un número de poboación elevada e Hío é a máis extensa con 18 km² e con 2.911 habitantes.

A estrutura de poboación por sexo e idade de Cangas pódese analizar na pirámide de idades. Trátase dunha poboación en proceso de avellentamento; onde a esperanza de vida é alta, xa que o 3,66% da poboación supera os 80 anos.

Na pirámide tamén se mostra como a taxa de natalidade é dun 9,97%, un índice baixo pero preto de ser moderado.

Emprego
-------

En 1996 había unha poboación activa de 8.847 (46,26 %), sendo o groso da pirámide de poboación. Nos últimos anos vese que en Cangas está evolucionando moito a industria e a construción. O sector terciario vai medrando cada vez máis. Máis da metade da poboación é activa e o número de parados (2.468) representaba un 28% desa poboación.[*cando?*] Case a metade da poboación que traballa son homes presentando un 49,3% pero pouco a pouco vai medrando o número de mulleres que se van incorporando. Nos últimos anos, grazas ao crecemento do sector da industria, moitas mulleres incorpóranse ao mundo laboral, sobre todo en fábricas de conservación de peixe etc.

A economía baséase na agricultura (patacas, legumes e vides), gandería (vacún, avícola e porcino), pesca (polbo, ollomol, xurelo e sardiña), industria (conservas) e comercio.

Poboación estranxeira
---------------------

En Cangas hai que ter en conta os movementos migratorios. O número de inmigrantes é cada vez maior, sobre todo a poboación procedente de países desmellorados.[] En Cangas hai sobre 357 inmigrantes.[*cando?*] Tamén hai que ter en conta que o número de persoas que marchan a outros países para adicarse ao traballo no mar.

Notas
-----

Véxase tamén
------------

### Outros artigos

* Demografía de Galicia
Coordenadas: 33°26′20.93″S 70°39′11.14″O﻿ / ﻿-33.4391472, -70.6530944

O Pazo dos Tribunais de Xustiza, Santiago de Chile.
A **Corte Suprema de Xustiza de Chile** é a institución xurisdicional máis alta existente dentro dos tribunais que integran o Poder Xudicial do país. Confórmase por 21 membros chamados *Ministros*, un dos cales é o seu *Presidente*. A Corte ten ademais un fiscal xudicial, un secretario, un prosecretario e oito relatores.

Atópase na cima da orde xerárquica do Poder Xudicial, sobre as Cortes de Apelacións, os Xulgados de Letras, os Xulgados de Garantía, os Tribunais de Xuízo Oral Penal e os Tribunais Especiais, e corresponde á superintendencia directiva, correccional e económica sobre todos os tribunais do país, exceptuando o Tribunal Constitucional, o Tribunal Cualificador de Eleccións e os tribunais electorais rexionais.

A Corte Suprema de Chile foi fundada pola Constitución Política de 1823 e instalada o 29 de decembro do mesmo ano, sendo unha das máis antigas institucións do seu tipo no mundo. Ten a súa sede na cidade de Santiago de Chile, no edificio do Pazo dos Tribunais de Xustiza.

Notas
-----

1. ↑  Artigo 93 do *Código Orgánico de Tribunales* Arquivado 19 de marzo de 2009 en Wayback Machine.. Consultado o 18 de xaneiro de 2014 *(en castelán)*.
2. ↑  Bravo Lira, Bernardino (2003). «La Corte Suprema de Chile 1823-2003, cuatro caras en 180 años». *Revista Chilena de Derecho* **30**. *(en castelán)*
3. ↑  Artigo 94 do *Código Orgánico de Tribunales* *(en castelán)*.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Corte Suprema de Chile***  |

### Ligazóns externas

* Sitio oficial do Poder Xudicial Chileno *(en castelán)*.

|  |  |
| --- | --- |
| Control de autoridades | 
* Wd: Q374398
* WorldCat
* VIAF: 139576409
* LCCN: n82074256

 |
A **drenaxe venosa do membro superior** é o conxunto de veas do membro superior que recollen o sangue dende os dedos ata o ombreiro, desembocando o sangue desosixenado na vea subclavia, que despois leva este sangue á vea cava superior, que finalmente rematará na aurícula dereita do corazón.

A drenaxe venosa está constituída por dous sistemas, un superficial e un fondo. O sistema superficial está composto por:

* Veas dixitais e veas dixitais palmares.
* Veas metacarpais.
* Vea cefálica.
* Vea basílica.
* Vea mediana.

O sistema fondo está formado por parellas de veas que acompañan no traxecto ás arterias. Cada parella de veas dispón unha delas a cada lado da arteria. Xeralmente, cada parella de veas está conectadas entre si a través de pequenas veas transversais. Forman parte deste sistema fondo:

* Veas fondas da man.
* Arco venoso palmar superficial e arco venoso palmar fondo.
* Veas intercapitulares da man.
* Veas palmares da man.
* Veas metacarpais palmares
* Veas fondas do antebrazo, vea radial e vea cubital.
* Veas braquiais.
* Vea axilar.
* Vea subclavia.
* Veas tributarias do membro superior.

Véxase tamén
------------

### Bibliografía

* *Gray. Anatomy of the human body* *(en inglés)*. Edición de 1918 de dominio público.
|  |
| --- |
| **Pagué** |
| **País** | San Tomé e Principe San Tomé e Príncipe |
| **Capital** | Santo António |
| **Illa** | Príncipe |
| **Poboación** | 6.737 habitantes |
| **Área** | 142 km² |
| **Densidade** | 47,4 hab/km² |
| **Mapa** |
|  |
|

**Pagué** é un distrito de San Tomé e Príncipe, que ocupa toda a Illa do Príncipe. Ten cerca de 7,000 habitantes e ocupa unha superficie de 142 km². A capital do distrito e localidade máis importante é Santo António.

Historia
--------

*Artigo principal**:* Illa do Príncipe.
A illa foi descuberta polos exploradores portugueses o 17 de xaneiro de 1471, que a denominaron como "Illa de Santo António".

Co obxectivo de favorecer o seu poboamento, en 1502 converteuse nunha donataria, nomeada como "Illa do Príncipe" introdúcese á cultura cana de azucre. Fóra nomeada illa do Príncipe por Xoán II de Portugal. O rei adoraba ao seu único fillo e herdeiro Afonso, Príncipe de Portugal que, na súa honra, bautizou como "Principe" a illa máis pequena do arquipélago de San Tomé e Príncipe.

Economía
--------

A economía do distrito aposta polo turismo para o seu desenvolvemento, máis xacementos de petróleo foron descubertos nas augas da illa e iso abriu novas perspectivas para o futuro.

Demografía
----------

* 1940 - 3.124 (5,2% da poboación nacional)
* 1950 - 4.402 (7,3% da poboación nacional)
* 1960 - 4.544 (7,1% da poboación nacional)
* 1970 - 4.593 (6,2% da poboación nacional)
* 1981 - 5.255 (5,4% da poboación nacional)
* 1991 - 5.471 (4,7% da poboación nacional)
* 2001 - 5.966 (4,3% da poboación nacional)

Notas
-----

1. ↑  "Santo Tomé y Príncipe sueña con convertirse en el Dubái de África" (en castelán). Consultado o 25 de abril de 2015.

| * v
* c
* e
Distritos de San Tomé e Príncipe Bandeira de San Tomé e Príncipe |
| --- |
| San Tomé | Água Grande  •  Cantagalo  •  Caué  •  Lembá  •  Lobata  •  Mé-Zóchi |
|  Príncipe | Pagué |

|  |  |
| --- | --- |
| Control de autoridades | 
* Wd: Q1191739
* OSM: 8258241

 |
---

|  |  |
| --- | --- |
|  |  *Este artigo sobre ciencias é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---

A **ciencia básica**, **investigación básica** ou **investigación fundamental** (moitas veces identificada coa *ciencia pura*, concepto que pode ter, porén, outros significados), é a ciencia ou investigación que se leva a cabo sen fins prácticos inmediatos, senón coa finalidade de incrementar o coñecemento dos principios fundamentais da natureza ou da realidade por si mesma.

Ao non producir beneficios inmediatos (económicos ou sociais), podería ser vista como un simple exercicio de curiosidade (que en realidade é unha cualidade humana básica e unha das razóns esenciais da actividade científica de todos os tempos). Con todo, nun prazo de tempo maior ou menor os resultados da investigación básica encontran aplicacións prácticas, en forma de desenvolvementos comerciais, novas técnicas ou procedementos na produción ou as comunicacións, ou noutras formas de beneficio social e dos coñecementos.

A relación entre a ciencia básica e a ciencia aplicada (que é o seu concepto oposto) é crucial para a interrelación denominada "investigación e desenvolvemento" (I+D) ou "investigación, desenvlvemento e innovación" (I+D+i), obxecto dos estudos de ciencia, tecnoloxía e sociedade (CTS).

A investigación básica lévase a cabo sobre todo nas universidades.

Véxase tamén
------------

### Outros artigos

* Ciencias formais
* Ciencias naturais
Felipe Romero Donallo en 1919.
**Felipe Romero Donallo**, nado en 1849 ou 1850 e finado en Santiago de Compostela o 27 de maio de 1923, foi un político galego.

Traxectoria
-----------

Membro do Partido Liberal vinculado a Montero Ríos, foi concelleiro en Santiago de Compostela (1885-1889), deputado provincial, deputado polo distrito de Corcubión (1893-1896 e 1898-1899) e polo da Coruña (1905-1907 e 1907-1910) e senador pola provincia da Coruña (1910-1911). O 13 de febreiro de 1902 foi nomeado gobernador civil da Coruña, posto no que permaneceu uns meses, ata o 11 de decembro. Máis adiante, renunciou á acta do Senado en 1911 logo de ser nomeado por segunda vez gobernador civil da Coruña, cargo que desempeñou entre o 19 de novembro de 1910 e o 3 de xullo de 1913. No 12 de maio de 1911 presentou a súa dimisión por considerar que fora pouco defendido no Congreso dos Deputados de España tras unha interpelación do deputado José Lombardero Franco. Non obstante, a dimisión non lle foi aceptada.

Vida persoal
------------

Casou con Javiera Nieto Rodríguez. Finou no número 1 da rúa Carreira do Conde de Santiago de Compostela.

Títulos e distincións
---------------------

Cabaleiro da Orde de Carlos III. Foille concedida a Gran Cruz do Mérito Agrícola en marzo de 1910.

Notas
-----

1. ↑  *Vida Gallega*, 20-4-1919, p. 19.
2. ↑  *El Compostelano*, 28 de maio de 1923. Ao seu falecemento contaba 73 anos de idade.
3. ↑  Morreu a causa dunha "*bronquitis crónica*".
4. ↑  BARRAL MARTÍNEZ, Margarita: *A administración local en Compostela na era monterista*. Foi simple rexedor de Santiago do 1 de xaneiro de 1885 ao 31 de marzo de 1887, e tenente de alcalde 2º do 1 de xullo de 1887 ao 31 de outubro de 1889.
5. ↑  *ABC*, 13 de maio de 1911.
6. ↑  *El Correo de Galicia*, 18-5-1911, p. 2.
7. ↑  DE CÁRDENAS PIERA, E.: *Propuestas, solicitudes y decretos de la Real y Muy Distinguida Orden de Carlos III*.
8. ↑  *Gaceta de Galicia*, 3 de marzo de 1910.

Véxase tamén
------------

### Bibliografía

* Barral Martínez, Margarita (2006). Escola Galega de Administración Pública (EGAP), ed. *A administración local en Compostela na era monterista* (PDF). Monografías **05**. Santiago. p. 86. ISBN 978-84-453-4402-6. Arquivado dende o orixinal (PDF) o 07 de novembro de 2017. Consultado o 01 de novembro de 2018.

### Ligazóns externas

* Ficha no Senado

|  |  |
| --- | --- |
| Control de autoridades | 
* Wd: Q12388351
* Arquivo Histórico de Deputados (1810-1977): 99430

 |
|  |  |
| --- | --- |
|  | Este artigo amosa escritos xaponeses. Sen o soporte axeitado, o texto pode mostrar símbolos sen sentido, coma caixas, marcas e outros. |

***Devilman Crybaby*** (en xaponés: デビルマン・クライベイビー; estilizado como ***DEVILMAN crybaby***) é un anime xaponés baseado no manga de Go Nagai, *Devilman*. Foi dirixido por Masaaki Yuasa e escrito por Ichirō Ōkouchi, e estreouse o 5 de xaneiro de 2018 a través de Netflix como unha das súas series orixinais.

A serie é unha adaptación máis directa do material fonte que outras adaptacións previas, cubrindo o argumento completo do manga. Porén, fixéronse varias alteracións no argumento, como unha ambientación máis moderna, o engadido de máis personaxes e caracterizacións diferentes.

Sinopse
-------

Na serie, Akira Fudo é informado polo seu mellor amigo, Ryo Asuka, de que unha antiga raza de demos regresou para arrebatarlle o poder sobre o mundo ós humanos. Crendo que o único xeito de derrotar un demo é facerse cos seus poderes, Ryo provoca que Akira fusione o seu corpo co dun demo. Logo diso, Akira transfórmase en Devilman, adquirindo os poderes dun demo mais conservando a súa alma de humano.

Notas
-----

1. ↑  "ダークファンタジーまとめ" (en xaponés). Akiba Souken. Consultado o 8 de agosto de 2018.

Véxase tamén
------------

### Ligazóns externas

* Páxina oficial *(en inglés)*
* 

* *Devilman Crybaby* na IMDb *(en inglés)*.

|  |  |
| --- | --- |
| Control de autoridades | 
* Wd: Q47087518
* FilmAffinity: 608192
* IMDb: tt6660498
* LUMIERE: 157921
* MyAnimeList: 35120
* Rotten Tomatoes: devilman\_crybaby
* TESF: devilman\_crybaby
* TMDb: 75208

 |
**Derek Ricardo Harper**, nado en Elberton (Xeorxia) o 13 de outubro de 1961, é un ex xogador profesional de baloncesto estadounidense que disputou dezaseis tempadas como profesional na National Basketball Association (NBA) entre 1983 e 1999. Con 1,92 metros de estatura, xogaba de base.

Traxectoria deportiva
---------------------

Harper xogou durante tres tempadas para os *Fighting Illini* da Universidade de Illinois, sendo o seu mellor ano o terceiro e último, cando fixo 15,4 puntos e 3,7 asistencias por partido, sendo elixido no mellor quinteto da Big Ten Conference. No total de tres anos os seus números foron de 10,9 puntos, 4,7 asistencias e 3,6 rebotes por partido.

Foi elixido na undécima posición do Draft da NBA de 1983 polos Dallas Mavericks, equipo co que disputaría 12 das súas 16 tempadas como profesional. Tras dous anos algo titubeantes, a partir do terceiro empezou a tomar as rendas do seu equipo, roldando case sempre os 18 puntos e 7 asistencias por encontro, ao que sumaba a súa boa defensa, que lle fixo merecer o aparecer en dúas ocasións no segundo mellor quinteto defensivo da liga. Tras 11 tempadas ininterrompidas en Texas, en 1994 foi traspasado aos New York Knicks, onde rende a un bo nivel nos dous anos e medio que permanece na cidade dos rañaceos. Regresa a Dallas en 1996, onde xoga unha tempada, para ir parar xa con 36 anos, a Orlando Magic coa misión de axudar como veterano ap base titular do equipo, Penny Hardaway, algo que faría de novo na súa última tempada como profesional en Los Angeles Lakers. En 16 tempadas anotou 16.006 puntos, facendo ao final 13,3 puntos e 5,5 asistencias.

### Equipos

* Dallas Mavericks (1983-1994)
* New York Knicks (1994-1996)
* Dallas Mavericks (1996-1997)
* Orlando Magic (1997-1998)
* Los Angeles Lakers (1998-1999)

Logros persoais
---------------

* Elixido no Segundo Mellor Quinteto Defensivo da NBA en dúas ocasións, 1987 e 1990.

Notas
-----

Véxase tamén
------------

### Ligazóns externas

* Perfil histórico en nba.com
* Estatísticas de Derek Harper Arquivado 12 de maio de 2013 en Wayback Machine.

|  |  |
| --- | --- |
| Control de autoridades | 
* Wd: Q2724813
* Basketball-Reference: harpede01
* NBA: 157

 |
Escudo dos Hohenzollern.
Wilhelm II
Castelo de Hohenzollern.
A **dinastía Hohenzollern** é unha familia de gobernantes alemáns que tivo a súa orixe nunha familia de condes de Suabia, nos séculos XI ou XII.

O seu nome deriva de *Zollern*, un castelo do século XIII que a familia posuía cerca de Stuttgart.

Historia
--------

Escudo de armas real, ampliado, de Prusia.
A dinastía foi fundada en 1191 por Frederico I, conde de Zollern.

Membros desta dinastía formaron parte dos electores do Sacro Imperio Romano Xermánico a partir do século XV. 

Coroa dos reis de Prusia.
Desde 1700 construíron unha serie de palacios en Berlín e os seus arredores, tras alcanzar a súa consolidación, encarnada no poderío de Prusia.

Con Frederico II o Grande empezou Prusia a aumentar o seu poderío dentro dos Estados alemáns, que se viu consolidado pola figura de Guillerme I de Alemaña, que foi o artífice da creación do Segundo Reich tras a vitoria na Guerra franco-prusiana.

Co fin da primeira guerra mundial terminou tamén o poder da dinastía ao abdicar o *káiser* Guillerme II.

Os últimos gobernantes da dinastía foron:

* Guillerme II de Alemaña, destituído en 1918, no curso da Revolución de novembro, despois da primeira guerra mundial, e
* Miguel I de Romanía, destituído en 1947, despois da segunda guerra mundial, cando Romanía se declara un estado socialista (a República Socialista de Romanía).

Actualmente Xurxo Frederico, Príncipe Real de Prusia, Príncipe Imperial de Alemaña, é o Xefe da Casa Real e Imperial de Prusia e de Alemaña desde 1994, aínda que non ocupa trono ningún.

Títulos ostentados por membros da dinastía
------------------------------------------

* Emperador de Alemaña
* Rei de Prusia
* Rei de Romanía
* Príncipe de Hohenzollern-Hechingen
* Príncipe de Hohenzollern-Sigmaringen
* Príncipe de Neuchâtel
* Duque de Prusia
* Conde de Zollern
* Conde de Hohenzollern
* Conde de Hohenzollern-Haigerloch
* Conde de Hohenzollern-Hechingen
* Margrave Elector de Brandeburgo
* Burgrave de Núremberg
* Margrave de Ansbach

Ramas menores
-------------

* Hohenzollern-Hechingen (extinta)
* Hohenzollern-Sigmaringen
* Hohenzollern-Haigerloch (extinta)
* Casa Real de Romanía

Véxase tamén
------------

### Outros artigos

* Brandeburgo
* Zollern
* Hohenzollern-Haigerloch
* Hohenzollern-Hechingen
* Hohenzollern-Sigmaringen
* Prusia
* Ducado de Prusia
* Reino de Prusia
* Imperio alemán

Dinastía Hohenzollern
---------------------

Táboa da Dinastía Hohenzollern
### Ligazóns externas

* Preussen.de — Sitio web oficial da Dinastía Hohenzollern *(en alemán)*, *(en inglés)*

|  |  |
| --- | --- |
| Control de autoridades | 
* Wd: Q83969
* WorldCat
* VIAF: 287228823
* BAV: ADV10076174
* BRE: 2365964
* CERL: cnp00553162
* DeutscheBio: 118552856
* EBID: ID
* FAST: 215700
* GEC: 0032817
* GND: 118552856
* HDS: 019503
* ISNI: 0000 0003 9308 8066
* NKC: jx20060328014
* NTA: 070558736
* Treccani: hohenzollern

 |
O **Cherenkov Telescope Array** (nome en inglés da **Matriz de Telescopio Cerenkov**, con acrónimo **CTA**) é un instrumento de nova xeración de investigación da radiación de Cerenkov, sucesor de MAGIC.

Características
---------------

Está enfocado á combinación da aproximación experimental e observacional no estudo de raios gamma de altas enerxías no universo.

Supón a colaboración de xente de 31 países e máis de 100 telescopios de diversos tamaños. Estudará raios cósmicos nun rango de vinte mil millóns de eV a 300 billóns de eV.

En 2019 está en fase de construción en Chile e as illas Canarias. Espérase que estéea totalmente operativo a mediados da década de 2020.

Notas
-----

1. ↑  Kruesi, Liz. "A bit of MAGIC". *symmetry magazine* (en inglés). Consultado o 2020-08-26.
2. ↑  Daley, Jim. "A new way to study high-energy gamma rays". *symmetry magazine* (en inglés). Consultado o 2019-09-06.

|  |  |
| --- | --- |
| Control de autoridades | 
* Wd: Q1070229
* GRID: grid.512816.9
* MAG: 182107563

 |
| *Demolition Plot J-7* |
| --- |
|  |
| EP de Pavement |
| Data de edición: | 1 de xuño de 1990 |
| Lanzamento: | {{{lanzamento}}} |
| Datas de gravación: | outubro de 1989 |
| Estudio(s) de gravación: | {{{estudio}}} |
| Duración: | 12:03 |
| Xénero musical: | indie rock, lo-fi |
| Selo discográfico: | Drag City |
| Producido por: | Gary Young |
| Cronoloxía |
| 

|  |  |  |
| --- | --- | --- |
| *Slay Tracks (1933-1969)* | *Demolition Plot J-7*  | *Perfect Sound Forever* |

 |

***Demolition Plot J-7*** é o segundo EP da banda estadounidense de indie rock Pavement, publicado o 1 de xuño de 1990 a través do selo Drag City. Foi a primeira edición do grupo a través desta discográfica e tamén o seu primeiro traballo non autoeditado. *Demolition Plot J-7* comparte moitas das influencias indie e punk rock do seu EP de estrea de 1989 *Slay Tracks (1933-1969)*, pero tamén diversifica o son da banda incorporando teclados.

Moitos dos temas de *Demolition J-7* foron compostos mentres Scott Kannberg e Jason Fawkes estaban na súa banda de curta vida Pa. Despois de que Stephen Malkmus escoitase demos gravadas por Pa, as cancións convertéronse nun proxecto de Pavement. As sesións de gravación de *Demolition J-7* foron máis difíciles que as de *Slay Tracks* debido á tensión que había entre o produtor Gary Young e Jason Fawkes.

Listaxe de cancións
-------------------

Todos os temas compostos por Stephen Malkmus, con algunhas das primeiras versións atribuídas a Scott Kannberg.

1. "Forklift" – 3:27
2. "Spizzle Trunk" – 1:23
3. "Recorder Grot" – 2:18
4. "Internal K-Dart" – 1:51
5. "Perfect Depth" – 2:43
6. "Recorder Grot (Rally)" – 0:21

|  |  |
| --- | --- |
| Control de autoridades | 
* Wd: Q3282503
* Discogs: 452578
* MusicBrainz: ID

 |
Corveta Dupleix (1856-1887)
A **corveta** é unha embarcación de guerra, máis pequena ca unha fragata e meirande ca un patrulleiro. Utilízanse para a vixilancia costeira e a defensa das augas territoriais e están capacitadas para realizar misións ultramarinas de pouca duración.

A corveta apareceu en Francia a fins do século XVII, era un navío longo e rápido, de non máis de tres mastros que posuía unha única cuberta de combate con ata vinte canóns en batería. Utilizábase en misións de descuberta, para transmitir ordes a outros navíos ou a vixilancia das costas. A corveta moderna apareceu durante a segunda guerra mundial, cando a Royal Navy para evitar as enormes perdas que os submarinos alemáns estaban causando na súa mariña mercante creou un novo tipo de navío deseñado como escolta antisubmarina que denominou corveta.

Corveta Braunschweig

|  |  |
| --- | --- |
| Control de autoridades | 
* Wd: Q170013
* BRE: 2096051
* EBID: ID
* GND: 4343696-1
* LCCN: sh97003449
* NKC: ph369408

 |
Coordenadas: 43°40′05″N 7°35′50″O﻿ / ﻿43.66813889, -7.59733333

O **Estadio Municipal de Viveiro**, é unha instalación polideportiva situada na parroquia de Covas, Viveiro. O seu propietario é o Concello de Viveiro e nel exerce como local o equipo de fútbol SDR Sacido. Conta cun terreo de xogo de herba natural cunhas dimensións de 105 x 65 metros e unha bancada cuberta con asentos individuais con capacidade para 1.100 espectadores.

Historia
--------

Construído entre 1995 e 1996 grazas a un investimento de 200 millóns de pesetas, foi inaugurado o 2 de xullo de 1996 por Manuel Fraga e estreado a finais dese mesmo mes cun enfrontamento entre o Viveiro CF e o RC Deportivo da Coruña. No seu momento, o exalcalde viveirense César Aja propuxo darlle o nome de Augusto César Lendoiro mais o seu desexo non prosperou.

Segundo os xestores políticos de entón, serviría de escenario preferente para o principal club local -o Viveiro CF- que competía daquela na terceira división. Anos despois, o Campo Municipal de Cantarrana continúa a ser o principal e o novo estadio é empregado para adestramentos e como escenario de partidos de categorías inferiores e de Segunda Autonómica, onde compite a SDR Sacido, ademais dalgún torneo estival.

En declaracións a La Voz de Galicia de Domingo González López, presidente do Viveiro CF entre 2006 e 2010, aprobadas polos máis dos seareiros e algúns afectados, explicaba por que ao novo estadio municipal viveirense se lle está a dar unha utilidade ben distinta á prevista para a que fora concibida: «O Viveiro sempre xogou en Cantarrana, séntese cómodo alí; non creo que os socios aprobaran un cambio de escenario. Ademais, o campo novo é moi pouco acolledor, o terreo de xogo non está en boas condicións e cando sopra vento do nordés resulta moi complicado xogar ou presenciar un partido. O ideal sería que estivese localizado de xeito transversal á ría e non en paralelo».

Un total de 16 conxuntos exercitábanse en 2009 no recinto localizado na denominada zona do Cembedo: 10 equipos da Escola de Fútbol Viveiro (desde prebenxamíns até alevíns), 4 do Viveiro CF (primeiro equipo, xuvenís, cadetes e infantís), 1 da AD Praia de Covas (infantís) e o equipo da SDR Sacido. O primeiro equipo do club celeste era o único que non o usaba tamén para disputar os seus compromisos ligueiros.

Notas
-----

1. 1 2 3  I. Meitín Buján | La Voz de Galicia (11 de febreiro de 2009). "El Viveiro C.F. pasa de la modernidad". Consultado o 30-03-2016.
2. ↑  I. Meitín Buján. La Voz de Galicia (20 de febreiro de 2010). "«El Viveiro C.F. tiene intención de pagar al equipo y va a hacerlo»". Consultado o 30-03-2016.
| Etnias en Montenegro (2003) |
| --- |
| Montenegrinos | 267.799 | 43,16% |
| Serbios | 198.414 | 31,99% |
| Bosníacos | 48.184 | 7,77% |
| Albaneses | 31.163 | 5,03% |
| Eslavos musulmáns | 24.625 | 3,97% |
| Croatas | 6.811 | 1,10% |
| Xitanos | 2.826 | 0,46% |

Montenegro ten unha poboación de 616.258 segundo o último censo, realizado o ano 2003, correspondentes a unha densidade de poboación de 44,7 hab./km². A composición étnica do país é, do mesmo xeito que na maioría das antigas repúblicas iugoslavas, complexa e de grande importancia para o desenvolvemento do país. O grupo predominante é o dos montenegrinos, principalmente nas zonas centrais do territorio seguidos polos serbios, situados na zona setentrional do país. Con todo, é difícil determinar unha división clara entre ambas as etnias, debido a unha homologación entre elas producida durante os anos de unión entre ambas as nacións. Moitos montenegrinos e serbios poden considerarse como membros de ambos os grupos étnicos, pero doutra banda existen grupos nacionalistas que reivindicación as súas identidades propias e a diferenciación entre ambas. Algúns outros grupos como bosníacos e albaneses sitúanse na zona norte-oriental e sur-oriental, respectivamente.

O idioma oficial do país é o serbio, logo que en 1992 se deixase atrás a nomenclatura de serbocroata. Con todo, existen grupos que reivindican a lingua montenegrina como diferente do serbio. No último censo, o 63,5% da poboación afirmou ter ao serbio como lingua materna, mentres só o 22% referiuse ao montenegrino.

Vista de Kotor, con 9.000 habitantes
En canto a relixión, preto do 74% dos habitantes de Montenegro pertencen á Igrexa Ortodoxa Serbia, a pesar da creación en 1993 da Igrexa ortodoxa montenegrina, que ten escasos seguidores na actualidade. O 17,74% da poboación do país afirma pertencer ao islam, os cales corresponden principalmente a albaneses, bosníacos e ao grupo de eslavos musulmáns. En tanto, a fe católica é practicada nas zonas costeiras (como Kotor) polos grupos de etnia croata.

A principais cidades son:

* Podgorica, a capital do país, con 136.473 habitantes
* Nikšić, 58.212 habitantes.
* Pljevlja, 21.377 habitantes.
* Herceg Novi, 16.493 habitantes.
* Bijelo Polje, 15.883 habitantes.
* Cetinje, a capital real, con 15.137 habitantes.
Oslo.
Noruega ten unha poboación de 4 600 000 habitantes cun crecemento anual do 0,57%. Do mesmo xeito que noutros países europeos, Noruega na actualidade está a atravesar unha época cun baixo índice de natalidade, que seguiu a outra na que houbo un forte crecemento da poboación. Este crecemento da poboación chegou a alcanzar o 1% xusto despois da segunda guerra mundial, mais comezou a caer na década dos 70, continuando así durante toda a década dos 80. A partir de 1995 a poboación empezou a aumentar unha vez máis, aínda que isto débese máis á inmigración que ao índice de natalidade propiamente dito.

Poboación
---------

O número de nenos nados de mulleres norueguesas ha ir descendendo constantemente. A taxa de nacementos por cada 1000 habitantes baixou moito desde finais do século XIX, probablemente debido ás medidas de planificación familiar. Este declive do índice de natalidade apareceu en primeiro lugar nas zonas urbanas e as rexións centrais, e chegou a unhas taxas tan baixa de reprodución (menos de 1%) que os niveis de poboación a longo prazo non poderán manterse sen a inmigración.

En 1769, o primeiro censo completo que se realizou en Noruega daba a cifra de 700.000 habitantes. O primeiro millón alcanzouse en 1822, o segundo en 1890, o terceiro en 1942, e o cuarto en 1975. En outubro de 2000 a poboación de Noruega pasaba dos 4 millóns e medio, e todos os cálculos indican que se pasará de cinco millóns máis ou menos en 2030.

Datos demográficos
------------------

No pasado a taxa de mortalidade en Noruega flutuaba rapidamente debido aos desastres naturais, as guerras e as epidemias. O desenvolvemento social e económico do país, e non en menor medida a mellora das condicións médicas e sanitarias, deron como resultado un descenso radical da taxa de mortalidade, principalmente debido á redución da mortalidade infantil e a erradicación da tuberculose. A esperanza de vida experimentou un incremento constante desde 1830 até chegar aos 78,7 anos de hoxe en día, cifra que se atopa entre as máis altas do mundo.

As principais cidades de son Oslo, Bergen, Trondheim, Stavanger e Tromsø.

Linguas
-------

A lingua norueguesa posúe dúas formas escritas, chamadas bokmål e nynorsk, as cales non difiren en gran medida. O Bokmål é o sistema utilizado pola maioría. Varias linguas saamis son faladas e escritas nas rexións do norte polo pobo saami. O idioma noruegués xermánico e os idiomas saami non teñen ningunha relación entre si.

Relixión
--------

A maioría dos noruegueses (86%) pertencen á Igrexa Luterana de Noruega. Preto do 7% pertence a outras comunidades relixiosas, mentres que ao redor dun 1,5% pertence á unión ética humana secular. A porcentaxe restante non pertence a ningunha agrupación.
**Dunvegan** (en escocés: *Dùn Bheagain*) é unha aldea da illa de Skye en Escocia. É famosa polo castelo de Dunvegan, sede do xefe do clan MacLeod. Dunvegan está dentro da parroquia de Duirinish, e a igrexa parroquial de Duirinish está en Dunvegan. En 2011 tiña unha poboación de 386 habitantes.

Nome
----

En *The Norse Influence on Gaelic Scotland* (1910), George Henderson suxire que o nome *Dùn Bheagain* deriva do gaélico antigo *Dùn Bheccáin* ([o] forte de Beccán), sendo Beccán un nome persoal gaélico. *Dùn Bheagain* non significaría "pequeno forte", xa que sería *Dùn Beag* en gaélico.

Xeografía
---------

 Castelo de Dunvegan
Dunvegan atópase ás beiras do gran lago Dunvegan, Está situado no cruzamento da A850 e a A863. A estrada B884 tamén ten un cruzamento coa A863, no extremo leste de Dunvegan.

Demografía
----------

A poboación permanente de Dunvegan está a diminuír. Non obstante, o número de aloxados na zona durante as vacacións aumentou drasticamente ao longo dos anos desde 2001.

Economía
--------

A información turística adoitaba estar situada na rúa de tendas de Lochside, pero agora está de forma estacional na tenda de St Kilda do castelo de Dunvegan. O Giant MacAskill Museum, que celebra a vida de Angus Mòr MacAskill foi creado en 1989 e está xestionado por Peter MacAskill, pai do ciclista de trial Danny MacAskill.

Notas
-----

1. ↑  "Dunvegan from The Gazetteer for Scotland". *www.scottish-places.info* (en inglés). Consultado o 2022-05-10.
2. ↑  Highland Council 2011 census profile for Settlement Zones
3. ↑  "A863 - Roader's Digest: The SABRE Wiki". *www.sabre-roads.org.uk*. Consultado o 2022-05-10.
4. ↑  Danny MacAskill makes a career from defying death (15 February 2009) *The Times*. Retrieved 28 May 2010.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Dunvegan Modificar a ligazón no Wikidata*** |

|  |  |
| --- | --- |
|  | A Galipedia ten un portal sobre: ***Escocia*** |

### Ligazóns externas

* Escocia sen descubrir - Dunvegan

|  |  |
| --- | --- |
| Control de autoridades | 
* Wd: Q747568
* GeoNames: 2650641
* MusicBrainz: ID
* WOEID: 18749

 |